# Candidatures Alternatives del Vallès

Les Candidatures Alternatives del Vallès (CAV) és una associació que engloba partits de l'esquerra alternativa del Vallès Occidental.
L'agrupació parteix de l'autonomia de les diverses organitzacions com a grups locals arrelats a la realitat més propera, però que troben punts d'unió en els seus plantejaments alternatius i en les problemàtiques globals que han d'afrontar i que van més enllà del municipi de cada un dels grups. Tot i que inicialment es conforma per Alternativa Ciutadana per Rubí, Alternativa d'Esquerres per Badia, L'Altraveu per Castellar, Compromís per Cerdanyola, Compromís per Ripollet, Entesa per Sabadell i Esquerra Alternativa de Barberà.

## Història

Des del 2002, diverses candidatures de l'esquerra alternativa del Vallès Occidental tracten de coordinar esforços per a elaborar i oferir propostes alternatives al model territorial, polític, social, urbanístic i ecològic que s'imposa en la comarca del Vallès Occidental. Es va presentar en públic l'abril del 2007 per concórrer a les eleccions municipals d'aquell any, on van aconseguir 14 regidors. També es va presentar a les eleccions municipals espanyoles de 2011, on pujà fins a 16 regidors en municipis del Vallès Occidental.
A les eleccions municipals del 24 de maig de 2015 les CAV es presentaren sota la coalició de Poble Actiu (PA) i obtingueren 41.660 vots i 45 regidors, guanyant les eleccions a Ripollet com a Decidim Ripollet (9) i esdevenint primera força de l'oposició a Badia com a Alternativa d'Esquerres per Badia (5), Cerdanyola com a Compromís per Cerdanyola (5) i Sant Cugat com a CUP-Procés Constituent (4). Entrant, a més, als consistoris de Sabadell com a Crida per Sabadell (4), a Castellar del Vallès com a Decidim Castellar (4), a Barberà en que Esquerra Alternativa per Barberà-CUP es presentà amb Junts per Barberà (4), Rubí com a Alternativa d'Unitat Popular (3) Matadepera com a CUP (1), Montcada i Reixac com a CUP (1), Palau-Solità i Plegamans com a CUP (1), Sant Llorenç Savall com a CUP (2), Santa Perpètua de Mogoda com a CUP (1) i Terrassa com a CUP (1). I, finalment, aconseguint 5 representants al Consell Comarcal.
A les eleccions municipals espanyoles de 2019 la coalició de candidatures es va digregar i algunes candidatures van formar part del paraigua de CUP-Amunt, i Decidim Ripollet i Totes fem Badia es van presentar pel seu compte.

## Referències

* 1 2 «Presentació de les Candidatures Alternatives del Vallès al Col·legi de Periodistes». Llibertat.cat, 26-04-2007. [Consulta: 22 febrer 2012].
* ↑ «Presentació de les Candidatures Alternatives del Vallès». Llibertat.cat, 28-03-2011. [Consulta: 22 febrer 2012].
* ↑ «AEB». .
* ↑ «Les Candidatures Alternatives del Vallès celebren una jornada sobre Infraestructures». VilaWeb, 01-04-2008. [Consulta: 22 febrer 2012].
* ↑ «Les Candidatures Alternatives del Vallès entren al Consell Comarcal». Llibertat.cat, 29-05-2007. [Consulta: 22 febrer 2012].
* ↑ «Candidatures Alternatives del Vallès: Des de la nostra comarca, tenim el dret a decidir». Kaos en la Red, 21-05-2007. [Consulta: 22 febrer 2012].
* ↑ «Les CAV presenten llistes en deu municipis de la comarca». El Punt, 29-03-2011. [Consulta: 22 febrer 2012].
* ↑ Altarriba i Piguillem, Laia. «Les CUP creixen als vallesos i les CAV es reforcen a l'Occidental». L'Accent, 29-05-2011. [Consulta: 22 febrer 2012].
* ↑ «La CUP i les CAV es presenten en coalició el 24M». [Consulta: 4 juny 2015].
* ↑ «http://www.elpuntavui.cat/canals/politica/eleccions-municipals-2015/resultats/9040-valles-occidental/8-barcelona/998_509-catalunya.html». [Consulta: 4 juny 2015].
* ↑ «Comunicat de les Candidatures Alternatives del Vallès sobre la participació electoral de les». Cerdanyola Informa, 29-04-2019. [Consulta: 17 febrer 2025].

## Enllaços externs

* Candidatures Alternatives del Vallès - Lloc web oficial